ועדת העלייה, הקליטה והתפוצות, כנסת 25, פרוטוקול מספר 91, 2023-09-12 00:00

עודד פורר: אני מתכבד לפתוח את דיון ועדת העלייה, הקליטה והתפוצות, בנושא: תוכנית חירום להעלאת יהודי צרפת לישראל – הצעה לסדר של חה"כ יוסף טייב

עודד פורר:  אני אתן לחה"כ להציג את ההצעה, בבקשה

יוסף טייב: בוקר טוב, אדוני היושב-ראש

יוסף טייב:  הרעיון של להעלות הצעה לסדר על תוכנית חירום לעולי צרפת נולד בעקבות המהומות האחרונות

יוסף טייב:  זה לא סוד שאנחנו רואים פעם אחר פעם מה שקורה במדינות העולם, ובכוונה אני רוצה לשים את זה בפתח דבריי

יוסף טייב:  מבחינתי, ההצעה לסדר שאני מביא לעולי צרפת תקפה לכל יהודי העולם, ודאי יהודי אוקראינה שכרגע נמצאים על סדר היום במלחמה הקיימת

עודד פורר: עליהם משרד הקליטה אמר שאין יותר בעיות

יוסף טייב: אז בנושא הזה אני חולק, ואני בצד שלך, אדוני היושב-ראש

יוסף טייב:  אני חושב שתפקידה של מדינת ישראל וממשלת ישראל כמדינה יהודית ומדינת הגירה – ואני אומר את זה בכל הופעה שלי – עצם קיומה של מדינת ישראל הוא בשביל העלייה, כולנו עולים או בני עולים בצורה כזו או אחרת, והמחויבות למדינה ולממשלה כלפי העלייה מכלל מדינות העולם היא דבר שצריך להיות בראש סדר העדיפויות של הממשלה, בוודאי של משרד העלייה והקליטה, ושאר משרדי הממשלה

יוסף טייב:      לכן רציתי לשים את זה בפתח דבריי, שאין בדבריי כדי להוריד או להמעיט ממדינות אחרות

יוסף טייב:  רק שההצעה לסדר עלתה בתקופת המהומות לפני מספר חודשים

יוסף טייב:  לצערי, משרד הקליטה ושר הקליטה לא מצאו לנכון להגיע למליאה ולתת תשובה על אותה הצעה לסר, ולכן, החלטתי והחלטת חברי הכנסת הנוספים שהצטרפו להצעת הסדר הייתה לכנס דיון בוועדת הקליטה, ואני שמח על כך שהדיון מתכנס בימים אלו

יוסף טייב:      אני קיבלתי את המענה שמשרד הקליטה הביא לוועדה

יוסף טייב:  קודם כל, יש לי רק לברך על התוכניות הקיימות והחדשות, על התפתחות ותוספת תקציבים, ושיתוף פעולה עם הסוכנות היהודית ועם ההסתדרות הציונית העולמית, ושאר הגורמים הרלוונטיים, משרד החינוך ועוד

יוסף טייב:  אני חושב שבתפיסה שלנו אנחנו צריכים להבין שעידוד עלייה הכי טוב הוא לא תוכניות נוספות שאנחנו נשקיע בעולם

יוסף טייב:  זה חשוב, זה חייב להישאר, אבל אני חושב שיחד עם זאת אנחנו חייבים להבין שעידוד עלייה הכי טוב הוא קליטתם המיטבית של העולים פה בישראל, ולא משנה מאיזו מדינה

יוסף טייב:      שוב, אני אחזור ואומר פעם אחר פעם – יהודי אוקראינה, עולי ברה"מ, אמריקאים, קווקזים, אתיופים, צרפתים ועוד – ההצעה לסדר ממוקדת על עולי צרפת כי היא עלתה בתקופה שהיו מהומות בצרפת

יוסף טייב:  אני רוצה להגיד כאן, אדוני היו"ר, בצורה ברורה – מה שקורה באירופה, ובפרט בצרפת, צריך להדליק לנו מנורה אדומה

יוסף טייב:  אנחנו, לצערנו, יושבים בפסיביות, והדבר הזה הולך להתפוצץ לנו בפנים

יוסף טייב:  מה שקורה עם המוסלמים רק ילך ויגבר

יוסף טייב:  הדבר הזה הולך להתפוצץ, והשאלה היא לא אם יתפוצץ, אלא מתי

יוסף טייב:      ולכן אני חושב שכמדינה, האחריות הראשונית שלנו צריכה להיות אם אנחנו מוכנים למצב שבו יהיה פיצוץ כזה או אחר, ואנחנו נעמוד מול גל עלייה מסיבי מאוד של יהודי צרפת ויהודים בכלל אירופה, ומהעולם כולו

יוסף טייב:      כשאני מסתכל על התוכנית ועל המענה של המשרד, אני רואה המון תוכניות לעידוד עלייה, ואני מברך על כך – שי ונריה והמשרד, וכולם

יוסף טייב:  בניית אולפנים, הכנה ותוכניות, הכול טוב

יוסף טייב:  אבל כשאני שומע, לצורך העניין, שקיימת היום תוכנית כמו תוכנית 'מחוברים', שהיא תוכנית קיימת, והייתה לי הרבה ביקורת על הממשלה הקודמת, אבל יש דבר אחד שאפשר לומר – כסף קואליציוני שהגיע כדי שהתוכנית הזאת תקום בשיתוף עם משרד החינוך ושאר המשרדים, שמשלב ילדים בתוכניות חינוכיות, בחוגים ועוד, כדי שאותם ילדים לא יהיו עוד ילדי ברזלים שמסתובבים ומחכים ברחובות, ויורדים לסמים ועוד, אלא מכניסים אותם למסגרת מאוד ברורה שגם לא שומרת אותם בתור צרפתיות ובקהילתיות, אלא מפזרת אותם בתוך מתנ"סים כדי שישתלבו בצורה מיטבית ביותר בחברה הישראלית, ויוכלו לרכוש חברויות חדשות והיכרות עם המגזר

יוסף טייב:      בפרק הזמן הזה שאנחנו מדברים, התוכנית הזאת נסגרה

עודד פורר: אגב, היא תוכנית שקיימת למעלה מעשור, כמדומני

עודד פורר:  אני זוכרת את 'מחוברים' עוד מהתוכנית שפועלת ברשויות המקומיות

עודד פורר:  עוד בזמני כמנכ"ל זה היה

יוסף טייב: כן

יוסף טייב:  ואני חושב שלא מדובר בהרבה כסף, ודאי כשאנחנו רואים את הכספים שמסתובבים בכל עבר

יוסף טייב:  אנחנו מדברים על בין שישה לשמונה מיליון שקל, דרך החברה למתנ"סים – גוף מקצועי, דרך עמותת-גג קעליטה, שגם הכניסה יד עמוק לכיס, ומשרד החינוך

יוסף טייב:      אני חושב שהדבר הזה חייב לעלות על סדר-היום של הוועדה

יוסף טייב:  אנחנו מביאים תוכניות גרנדיוזיות, סיפורים, תוכניות, חלומות – זה טוב

יוסף טייב:  אני אומר, מי שלא חולם לא עושה

יוסף טייב:  אבל זה לא יכול לבוא על חשבון דברים קיימים

יוסף טייב:  הדברים הקיימים חייבים להיות, להתקיים ולגדול

יוסף טייב:      ולכן, אני כן מצפה לקבל מהמשרד – השר בעצמו פנה אליי, לנסות לראות איך, בזמנו, עוד לפני העברת התקציב, מביאים כספים קואליציוניים, לצורך העניין הזה

יוסף טייב:  לא עלה בידי להביא את הפתרון

יוסף טייב:  אני חושב שמשרד העלייה והקליטה ומשרד החינוך חייבים להכניס את היד לכיס כדי שהתוכנית הזאת תהיה קיימת

יוסף טייב:      יחד עם זאת, ישנן תוכניות נוספות שחייבות להיעשות פה במדינה, בתוך גבולות הארץ, ולא מעבר לים

יוסף טייב:  תגבור במערכות החינוך, תגבור בשעות עולים

יוסף טייב:  אתמול קיבלתי מבתי-הספר של החינוך העצמאי שמשום-מה החליטו שבקדימה שלא מגיע לאותם עולים שעות עולים יותר, ואין שם אולפנים ואין כלום

יוסף טייב:      לכן אני אומר, לדבר ולדבר על מספרים גרנדיוזיים, ואנחנו נביא פה עשרות אלפי עולים וכולי – אם הפלטפורמה לא תהיה מוכנה פה, חברים, זה לא לאתיופיה, עם כל הכבוד שיש לי לכלל העולם, יש להם עוד אופציות

יוסף טייב:  הם ילכו לקנדה, ילכו למיאמי, והדבר הזה קורה

יוסף טייב:  אנחנו רואים את הירידה הדרסטית בעליית עולי צרפת, אם נשווה לשנים האחרונות

יוסף טייב:  ולכן, כל שקל שנשקיע – אנחנו מדברים בעלייה ייחודית שתתרום הן במערכת הבריאות, במערכת החינוך, במערכת האקדמיה, בכל נושא שאנחנו ניגע

יוסף טייב:  ולצערי, אני לא רואה את המשרד שותף

יוסף טייב:  אני שומע המון דיבורים ופחות מעשים

יוסף טייב:  דיבורים כמו חול, ולצערי, אין מה לאכול

יוסף טייב:      יש לנו ארגונים גדולים של עולי צרפת, הן בפן האקדמי, הן בפן החינוך והן בפן התעסוקתי

יוסף טייב:  ולכן, אני רוצה לקבל תשובות ממשרד הקליטה ולראות ברמה האופרטיבית, בתקציב האחרון, מה קיים, איך אנחנו מתקדמים, איך אנחנו מובילים את ההתפתחות ואת הרצון לעלייה נוספת, ודאי של עולי צרפת, ומכלל עליות העולם

יוסף טייב:      אדוני היו"ר, אמרת בעצמך – המשרד טוען שכלפי עולי אוקראינה הכול בסדר

יוסף טייב:  שהמשרד יסביר לי איך הכול בסדר

יוסף טייב:  אם מול עולי צרפת הכול בסדר, שהמשרד יגיד לי איך הכול בסדר

יוסף טייב:  כרגע, אני, כנציג הצרפתים פה בכנסת, מקבל מאות פניות, הן בבעיות חינוך, הן בבעיות של סטודנטים ואקדמיה, הן בבעיות של הכרת התארים

יוסף טייב:  אני בקשר עם משרד הבריאות, וכרגע אנחנו מנסים לקדם את חוק הפודולוגים

יוסף טייב:  הדבר הזה לא מספיק, ולכן, אדוני היו"ר, אני חושב שצריך לשים את זה על סדר-היום ולדפוק פעם אחת ולתמיד על השולחן ולהתחיל להעיר שם את העצים

עודד פורר: תודה, אדוני

עודד פורר:  ראשית, מאחר שאתה יו"ר ועדת החינוך אתה לא מגיע הרבה לדיונים פה, אבל עשו חיזוקים פה בשולחן למטה מרוב שאני דופק על השולחן

עודד פורר:  את מה שאמרת – תמיד באים אליי כי אני מהאופוזיציה, ואומרים, אתה אופוזיציה

עודד פורר:  אתה אמרת דברים נכוחה שבאים דווקא מחבר בקואליציה, אני חייב לומר

עודד פורר:  וזו לא שאלה של צרפת, אוקראינה, רוסיה או ארה"ב בכלל

עודד פורר:  יש פה שאלה של מה הפעילות שמתבצעת לטובת קליטת העלייה, איך מנותבים התקציבים ואיך העסק הזה מנוהל

עודד פורר:      אני מרגיש, ואני אומר את זה למשרד הקליטה, שכועסים עליי

עודד פורר:  יש לי ידידות אישית עם השר, אבל גם הוא כועס עליי

עודד פורר:  אני אומר לו, אין מה לעשות, אני חושב שהמשרד פשוט לא באירוע, הוא לא באירוע של קליטת עלייה

עודד פורר:  הוא גם לא באירוע של עידוד עלייה

עודד פורר:      בפעם האחרונה שהייתה תוכנית לאומית שציינה את עולי צרפת, מה שנקרא 'צרפת תחילה', לשמחתי, זה היה משהו שאני יזמתי אז כמנכ"ל משרד לפני עשור

עודד פורר:  אגב, נוכח רצף של אירועים שקרה בצרפת, מצב כלכלי שהיה קשה אז יותר באירופה, ומדינת ישראל הייתה במצב יותר טוב, ואמרנו, יש פה הזדמנות

עודד פורר:  איך זיהינו את ההזדמנות? כי בגלובל סנטר הפניות עלו מ-300 בחודש ל-1,800 בחודש, ואז אתה מבין שיש אירוע

עודד פורר:  ולא יכול להיות שאנשים ממתינים בתור כדי לעלות לארץ ישראל

עודד פורר:  ממתינים בתור, המתינו אז בתור, היה תור

עודד פורר:      אני לא יודע מה המצב היום במשרדי הסוכנות היהודית

עודד פורר:  להערכתי, אין תור

קריאה: לשמחתי

עודד פורר: לא לשמחתך

עודד פורר:  אין תור כי אין הרבה פניות

עודד פורר:  זה לא שאין תור כי אנחנו עושים את העבודה הכי טוב בעולם

עודד פורר:  אין לי טענות לסוכנות בהיבט הזה

עודד פורר:  אבל אין תור כי אין הרבה פניות

עודד פורר:  זה נובע מכל מיני סיפורים

עודד פורר:  קודם כל, צריך להבין שעלייה וקליטה נובעות גם מגורמים חיצוניים

עודד פורר:  זאת אומרת, מערכת הרווחה בצרפת היא טובה, הקירבה הגאוגרפית, וגם הקהילה היהודית שם חזקה מאוד, עם מוסדות קהילתיים חזקים מאוד

עודד פורר:  אז קבלת ההחלטה צריכה עוד כמה גורמי דחיפה שיכול להיות שהיום הם לא בנמצא, אבל אני מסכים עם מה שאתה אומר – זה לא אומר שמחר הם לא יהיו שם, זה לא אומר שאנחנו לא נמצא את עצמנו במצב הזה

עודד פורר:      כשאני שומע שמבטלים כאן תוכניות קליטה שעובדות – משרד העלייה והקליטה טיפל עד לפני שנתיים בממוצע ב-25,000 עד 30,000 עולים בשנה, ובשנה האחרונה הם עברו את ה-70,000

עודד פורר:  אני לא יודע כמה יגיעו השנה, אבל קצת פחות

עודד פורר:  מבחינת קליטה הם צריכים לטפל ביותר

עודד פורר:  זאת אומרת, זה לא רק שתקציבי עידוד העלייה היו צריכים להישאר לפחות אותו דבר או אפילו לגדול, אלא תקציבי הקליטה היו אמורים לגדול באותו יחס בקליטה בקהילה ובתחומים אחרים, וזה לא קרה

עודד פורר:      ופה מתעוררות הבעיות, כי הצרכים לא נעלמים בהרבה מאוד תחומים, ואני מצטרף לגמרי  לקריאה שלך

עודד פורר:  אתה יכול לקרוא אותה, יש לך הזדמנות היום, בשעה 12:00, שתי קומות למעלה, בוועדת הכספים, יש העברות תקציביות

עודד פורר:  אתה חבר קואליציה

עודד פורר:  תעצרו את ההעברות התקציביות

עודד פורר:  תגידו, חבר'ה, לא יכול להיות, לא יכול להיות שהיחס של הממשלה לעלייה ולקליטה הוא כזה

עודד פורר:  וזה היחס

עודד פורר:  זה היחס שמרגישים העולות והעולים בכל דבר ועניין, מהכניסה שלהם למשרד הפנים, עבור בכל הדברים האחרים

עודד פורר:  וליבי עם עובדי משרד העלייה והקליטה – אותה כמות עובדים, אותו היקף כמעט, צריכים לטפל בפי שניים וחצי עולים

עודד פורר:  זה לא פשוט

עודד פורר:      ולכן, במובן הזה אני מצטרף אליך, רק שהתוצאה שתהיה בסוף היא שהמשרד יחזור למספרים דומים ונפספס את ההזדמנויות האלה

עודד פורר:  אני אומר את זה בהקשר של רוסיה ואוקראינה

עודד פורר:  ניהלנו דיון על זה

עודד פורר:  ביקשנו להחזיר את מרכזי ה-One-Stop Shop ולפתוח אותם לעולי רוסיה

עודד פורר:  יש תור בנתיב של כמה אלפי משפחות שממתינות

עודד פורר:  וצריך להבין שיש אלפי משפחות שממתינות לריאיון כדי לעלות לישראל, ואומרים להם, תבואו בעוד שמונה חודשים

עודד פורר:  זה לא סביר

עודד פורר:  זה לא סביר, לא בצרפת, לא ברוסיה ולא בארה"ב

עודד פורר:  זה לא מקובל

עודד פורר:  מעבר לכל הפעילויות האחרות, שערי העלייה חייבים להיות פתוחים, וכרגע הם לא

עודד פורר:      בהקשר של העלייה מצרפת, אני חושב שמדינת ישראל חייבת לראות בקהילה הזאת, גם כקהילה, ולהבין מה המשמעות של עלייה קהילתית לכאן

עודד פורר:  ניסינו ועשינו את זה גם אז

עודד פורר:  בחלק מהזמן זה היה בהצלחה

עודד פורר:  ראינו את המספרים גדלים – מ-1,800 עולים בממוצע לשנה לכמעט 10,000 בשיא

קריאה: הגענו למעל 8,000 ב-2016 אחרי 'היפר כשר'

עודד פורר: אבל היו שלוש שנים של עלייה רצופה

יוסף טייב: לצערנו, אנחנו בונים את עצמנו תמיד מול אותו מנוע דחיפה

יוסף טייב:  בואו נייצר מנוע משיכה - - -     

עודד פורר: לא, התוכנית התחילה ב-2014

עודד פורר:  היו עוד מנועי דחיפה ב-2015 וב-2016, ועדיין בקליטה לא נעשה מספיק יחד עם זאת

עודד פורר:  אושרה בתקציב האחרון תוספת תקציב של 120 מיליון שקל עבור תוכנית ייחודית לעליית יהודי צרפת

עודד פורר:  איפה הם? לאן הם הולכים? ראיתי פרסום שהמשרד יקצה 12 מיליון שקל – חבר'ה, 12 מיליון שקל במונחים של משרד קליטה לכסף גמיש זה המון כסף, זה המון כסף – להפעלת ירידים בחו"ל שבהם ייחשפו לעולים החדשים פוטנציאלים בהתיישבות ביהודה ושומרון

עודד פורר:      יש פה נציג של משרד ההתיישבות?     

קריאה: אני אשמח להתייחס

עודד פורר: לא הזמנו את משרד ההתיישבות? פתאום יש עוד משרדים שעושים – אז בסדר, שיבואו, שיספרו מה הם הולכים לעשות עם 12 מיליון שקל לטובת יהודה ושומרון

עודד פורר:  אני בעד, אגב

עודד פורר:  אין לי בעיה, שיעלו, אבל מכל העולם

עודד פורר:  צריך להסתכל על העלייה ולאהוב את כולם, צריך לאהוב את כל מי שעולה למדינת ישראל

נריה מאיר: זה מהכספים הקואליציוניים, נכון? לא מליבת משרד - - -     

עודד פורר: זה בכלל לא משנה

נריה מאיר: זו שאלת הבנה

עודד פורר: זה בכלל לא משנה

עודד פורר:  היה לנו פה קודם דיון עם הבנקים, והם לא בודקים

עודד פורר:  מבחינתם זה אותו כסף, זה כסף שיוצא לפעילות

עודד פורר:  או שיש פעילות ב-12 מיליון שקל או שאין פעילות ב-12 מיליון שקל

קריאה: זה אותו צבע

עודד פורר: כן

עודד פורר:  אם יש פעילות ב-12 מיליון שקל – מבורך

עודד פורר:  אם זה 12 מיליון שקל שמערבבים את הים, כמו שנהוג לומר לפעמים, אז לא עוזר לי שיערבבו את הים

עודד פורר:      נתחיל עם הסוכנות היהודית, בבקשה

שי פלבר: תודה רבה

שי פלבר:  אני רוצה להתייחס לטווח הקצר ולטווח הארוך

שי פלבר:      אין ספק, כולנו פה עוסקים בעלייה מצרפת הרבה מאוד שנים, וכולנו יודעים להגיד את המשפט שהפוטנציאל מצרפת הוא הרבה יותר גדול מהמימוש שלו ואיך אנחנו מנצלים את ההזדמנות הזו

שי פלבר:  את הירידה במספרי העולים מצרפת אנחנו חווים אותה כבר שנה, שנה וחצי

שי פלבר:  היא התחילה ב-2022

שי פלבר:  אז עלו 2,184 עולים בסך-הכול

שי פלבר:  בתקופה המקבילה אשתקד, ינואר עד אוגוסט, עלו 1,717, והיום אנחנו ב-768

שי פלבר:      אנחנו צריכים לעבוד בצרפת על שני מרכיבים

שי פלבר:  מרכיב אחד הוא מרכיב קצר-טווח, וזה לנצל הזדמנויות

שי פלבר:  בדיוק כמו שאמר היו"ר, אחרי 'היפר כשר' ואחרי אירועים אחרים ידענו להיות שם, להרחיב את המנעד ולתת שירות יותר טוב

שי פלבר:  יצא שהיינו בצרפת גם עם השר כשהיו את המהומות בצרפת, בדיוק עשינו את טקס הפרידה מהעולים, יחד עם אריאל וכולי, וראינו את ההזדמנות

שי פלבר:      כשיש הזדמנויות כאלה אנחנו צריכים להיות שם

שי פלבר:  רק לפני מספר ימים עשינו מאמצים ממוקדים, שלחנו לצרפת שלושה שליחים שהגיעו בשירות על יד הבית

שי פלבר:  לקחנו אנשים שפתחו תיקי עלייה ולא התקדמו, מעל 40 בתי-אב, ופשוט הגענו אליהם הביתה – שלום, למה לא עלית? וכולי

שי פלבר:  אנחנו עכשיו לקראת העלאת קמפיין, ממש לפני ראש השנה, עם מאות אלפי שקלים ביחד עם המשרד לטובת עלייה של תוכניות צעירים

שי פלבר:  אז תמיד צריך להיות שם בשביל הטווח הקצר

שי פלבר:      לגבי ארוך טווח – אני רוצה לדבר ספציפית על הקליטה והדיור

שי פלבר:  סיימנו עכשיו מחקר שעשינו עם מועמדי עלייה, למה הם לא עולים לישראל

שי פלבר:  לא שאלנו למה אתם באים, אלא למה אתם לא עולים

שי פלבר:  47% לא עולים בגלל סוגיית הדיור

שי פלבר:  נקודה

שי פלבר:  מאוד ברור, מאוד מובן

שי פלבר:  כולנו מבינים את יוקר המחיה בישראל, ואני חושב שהוא אחת הסיבות למה עולים לא עולים

שי פלבר:  תוסיפו את מה שקורה כרגע בכלכלה, זה מתחבר ביחד

שי פלבר:      המאמץ שאני לפחות אמון עליו ביחד עם משרד העלייה והקליטה, ואנחנו מזהים פה את הפוטנציאל, הוא להרחיב את היצע הדיור במרכזי קליטה ותוכניות קליטה לעולים מצרפת

שי פלבר:  כשדיברת על למה הם לא באים, אנחנו רואים את זה בצורה בולטת וברורה

שי פלבר:  יספר לנו פה אחר-כך אריאל על דברים שהיו גם בעבר

שי פלבר:      ולכן, אנחנו כרגע במאמץ עילאי

שי פלבר:  אני לא רוצה לחשוף פה את הכול, אבל כרגע אנחנו במשא-ומתן, למשל, עם אריאל

קריאה: אוניברסיטת אריאל או העיר אריאל?     

שי פלבר: עם העיר אריאל, עם יזם באריאל

שי פלבר:  היינו לפני שבועיים בקרני שומרון

שי פלבר:  אנחנו כרגע במשא-ומתן עם מרכז - - -     אני חושב שאחד הפתרונות המרכזיים, אגב, לא רק לעולי צרפת, בגלל יוקר המחיה בישראל, בגלל העובדה שאם הם מוכרים נכס בחו"ל, לצערנו הרב, גם אתה מוכר היום בית בחצי מיליון יורו בצרפת, זה לא מביא אותך מספיק להתקרב למשהו בארץ

שי פלבר:      לכן, ככל שאנחנו יכולים לעבוד על פתרונות הדיור, זה בהחלט יסייע, כולל הרעיון שהלך בוועדה ואני יודע שהמשרד מנסה לקדם אותו, לקצר ולשנות את שיטת התשלומים

שי פלבר:  במקום לפרוס את הכסף על פני תקופה ארוכה - - -     

עודד פורר: לא, לא

עודד פורר:  זה לא יקרה, לא בגלל שאנחנו לא רוצים

קריאה: זה לא זז בכלל, שנים

שי פלבר: אני חושב שזה חבל מאוד כי זה היה נותן פתרון אדיר

יוסף טייב: הצעתי את זה כבר לפני שתי כנסות, שי

שי פלבר: כן, אני יודע

יוסף טייב: שום דבר לא זז

שי פלבר: אז בהינתן שזה לא קורה, פתרונות הקליטה – ותדברו אחר-כך על כל הסיפור של הפעילות החינוכית, אני מאמין בה אבל אני לא עוסק בה באופן ישיר – ככל שנרחיב פה את היצע הקליטה במגורים ותוכניות תעסוקתיות, וכרגע פיתחנו ארבע תוכניות ואנחנו יוצאים לשיווק שלהן עם המשרד, בעיניי, זה הפתרון למרבית הקשיים שהעולים נמצאים בהם

שי פלבר:      בשירות ליד הבית שעשינו עכשיו, עם פרדו מנתניה ועוד שליחים של הסוכנות היהודית שהגיעו לשליחים הללו, היו סיבות אובייקטיביות

שי פלבר:  אבל אני יכול להגיד לכם שהרוב הגדול אמר לנו בצורה ברורה: דיור, דיור, דיור

שי פלבר:  קשה לפתור את בעיית הדיור בישראל, אני מבין

שי פלבר:  ולכן, ככל שנצליח ביחד עם המשרד להרחיב את היצע הדיור לצעירים ומשפחות צעירות, אני לחלוטין אופטימי

שי פלבר:      אני רוצה לסיים בנקודה אופטימית אחת

שי פלבר:  ראינו גם, לגבי עידוד עלייה, שיש לנו לא רק ירידה במספרי העולים, לצערי הרב, אלא שיש לנו גם ירידה במספר פותחי התיקים מצרפת

שי פלבר:  זה אינדיקטור שלילי מאוד, כי ברגע שאתה רואה שפחות אנשים מתעניינים בעלייה, ואני לא נכנס למרכיב של מה שקורה בקהילה בצרפת, אבל בתפקיד שלנו לפחות, כמו שהסברתם כאן, אנחנו מתחילים סריה של פעולות נוספות לעידוד עלייה

שי פלבר:      אני כן יכול להגיד שכבר עכשיו אנחנו רואים התמתנות בדבר הזה

שי פלבר:  בשנה שעברה, בתקופה המקבילה אשתקד, 2022, היו 1,216 תיקי עלייה, אני מדבר על תיקי אב, לא על נפשות

שי פלבר:  אנחנו כרגע בינואר עד אוגוסט עם 951

שי פלבר:  זו ירידה, אבל לשמחתי היא מתמתנת

שי פלבר:  ואם אנחנו מסתכלים על הטווח הארוך, אנחנו חייבים להשקיע בעידוד עלייה

שי פלבר:  יגידו פה כולם, עידוד עלייה הכי טוב הוא הקליטה, אבל עידוד עלייה טוב יגביר לנו את מאגר העולים הפוטנציאליים להמשך, וגם זו משימה לא פחות חשובה

עודד פורר: תודה רבה

עודד פורר:  אריאל קנדל, בבקשה

אריאל קלנר: תודה, כבוד היושב-ראש

אריאל קלנר:  נראה לי שעם כל מה שנאמר פה אני כמובן מסכים, והכול בסדר

אריאל קלנר:  אבל אני לא בטוח שזה הדיון

אריאל קלנר:  אז כהרגלי בקודש, אני אגיד את זה בלשון הכי ברורה

אריאל קלנר:      במקור, דיברו על תוכנית חירום לצרפת, ובמקור זה היה אמור לקרות לפני שלושה–ארבעה חודשים

אריאל קלנר:  יצא לי להיות בצרפת במהומות האלה, ואגב, זה לא המהומות הראשונות שלי

אריאל קלנר:  כשיש את המהומות האלה, אני נוהג להגיע למקומות שזה קורה בהם, כמובן, לא לבוש ככה, כדי לראות את זה מקרוב

אריאל קלנר:  מי שעדיין לא הבין את זה, אז הסיפור באירופה זה Game Over אחד גדול

אריאל קלנר:  לי מותר להגיד את זה מהעמדה שאני נמצא בה

אריאל קלנר:      אומנם הקהילה חזקה, כמו שאמר היושב-ראש, אבל זה למראית עין

אריאל קלנר:  שי דיבר על הרבה מאוד דברים

אריאל קלנר:  אגב, אני אשמח לראות גם מספרים מבחינת יעדים, ולמה חותרים, כי באירוע הקשה הבא, חס ושלום, אבל הוא יגיע, מה לעשות, זה כבר לא יהיה אירוע טולוז ולא 'היפר כשר'

אריאל קלנר:  חברים, הסיפור שם הרבה יותר גרוע ממה שהיה בעשור האחרון

אריאל קלנר:  אז הצברים שבינינו, זה לא אני, תמיד חושבים שפריז, שאנז אליזה, מגדל אייפל, הם מקומות נחמדים שנחמד לטייל בו, ואולי חלק מכם היו שם בקיץ האחרון

אריאל קלנר:  אז זה נכון אולי לאיזורים האלה, אבל רוב היהודים לא גרים שם

אריאל קלנר:  נכון, חושבים שבעיית הדיור בארץ זה בגלל הצרפתים, אבל זה לא הסיפור, וכשאומרים שיש 50,000 שרוצים לבוא הם עדיין רוצים לבוא, אבל הם לא באים כי יש פה יוקר מחיה מטורף, וכמו שהיו"ר אמר, צרפת מציעה דברים הרבה יותר ממה שמציעים פה

אריאל קלנר:      אז אני רוצה להגיד ואני אשמח שזה יהיה רשום בפרוטוקול, כי תמיד צריך מישהו שיגיד את זה – אירופה בוערת

אריאל קלנר:  מבחינתי זה Game Over

אריאל קלנר:  מי שמבין את זה, מבין, ומי שפחות מבין, יבין ויופתע, אבל האירוע הוא מאוד-מאוד-מאוד גדול

אריאל קלנר:  וצריך להגיד גם משהו פוליטי צרפתי

אריאל קלנר:  הרי היום יש כ-70 מיליון צרפתים בצרפת, כ-12 מיליון הם מוסלמים שמשפיעים באופן גורף על מה שקורה בפוליטיקה הצרפתית

אריאל קלנר:  היום נשיא צרפת לא היה נבחר בלי החבר'ה האלה

אריאל קלנר:  צריך להבין את זה

אריאל קלנר:  מי שמסתכל על המספרים של הבחירות האחרונות בצרפת – בלי הקולות האלה הוא לא היה נבחר

אריאל קלנר:  אני אומר את זה כי זה משפיע ביום-יום על המדיניות של צרפת בכלל וגם על המדיניות המוניציפלית באיזורים שיש הרבה מאוד אנשים כאלה

אריאל קלנר:      אני רוצה להגיד שוב – תוכנית חירום, נכון, ואם זה לא יקרה עכשיו, אז ניפגש מתי? מי שחושב שזה יהיה בעוד עשר שנים, זה לא יהיה בעוד עשר שנים

אריאל קלנר:  הסיפור מאוד-מאוד קשה, ועכשיו יש שתי אופציות, או שהמדינה תעבוד כמו שהיא יודעת לעבוד במצבי חירום, או שפחות, ואז ננסה כבר עכשיו להציע מסלולי קליטה לאנשים שרוצים לבוא, ולפחות ה-50,000 שרוצים לבוא עכשיו אולי יוכלו להגיע לישראל, ואולי לא

עודד פורר: תודה

עודד פורר:  משרד הקליטה, בבקשה

יאנה ברמר: אני מצטרפת לדברים של כל מה שנאמר פה על-ידי שי ועל-ידי אריאל

יאנה ברמר:  מהרגע שהשר נכנס לתפקיד, הוא קבע כי אחד היעדים הוא הגדלת מספרי העולים מהמערב בכלל ומצרפת וארה"ב בפרט, באמצעות השקעה בעידוד עלייה והתאמת תוכניות קליטה

יאנה ברמר:      בשותפות מלאה עם כל הארגונים והמוסדות הלאומיים ובאמצעות אופק ישראלי אנחנו מגבשים תוכניות עידוד עלייה

יאנה ברמר:  חלקן בפיילוט

יאנה ברמר:  רובן מיועדות לשנת 2024, וחלקן כבר הושקו

יאנה ברמר:  מבחינת תוכניות קליטה, בשלב הראשון אנחנו מוכוונים צעירים, אבל כוללים גם היבטים משמעותיים כמו משפחות שעולות מצרפת; אם זה תוכניות אקדמיה, מעטפת לצעירים עולים בישראל, מערך ליווי אישי, עלייה קהילתית, ובנוסף, מתגברים באופן משמעותי את פעילויות עידוד העלייה בצרפת, בין היתר, באמצעות אופק ישראלי

יוסף טייב: אפשר לקבל פירוט על אותן תוכניות? כי אלה משפטים יפים, וברמה האופרטיבית הייתי מאוד שמח לדעת מה הן התוכניות האלו

שי פלבר: אז יש פה את שמעון שמילה מהסוכנות וגם את יגאל מאופק ישראלי

שי פלבר:  אם תרצו פירוט, הם ישמחו להגיד כמה מילים על התוכנית עצמה

שי פלבר:  ויש פה גם את - - - אולפני העברית שלהם ועוד פעולות נוספות

עודד פורר: אני אשמח לדעת לאן הולכים 120 מיליון השקלים שבתקציב

יאנה ברמר: אנחנו עכשיו בשלב של גיבוש תוכניות עידוד עלייה ותוכניות הקליטה

עודד פורר: אנחנו בתקציב 2023

עודד פורר:  120 מיליון השקלים הם כולם לתקציב 2024? אין בתקציב 2023 לטובת העניין?     

קריאה: - - -     

עודד פורר: בואי, בבקשה, תצטרפי לשולחן

קריאה: לא, לא

קריאה:  אני לא משתתפת

עודד פורר: למה לא?     

יאנה ברמר: אני צריכה לבדוק את זה

יאנה ברמר:  אני לא יודעת

עודד פורר: למה את לא משתתפת? את ממשרד הקליטה?     

קריאה: כן

עודד פורר: מה תפקידך?     

קריאה: אני יועצת מנכ"ל

עודד פורר: בבקשה

עודד פורר:  למה את יושבת ביציע?     

קריאה: - - -     

עודד פורר: לשכת מנכ"ל אמורה לדעת איפה 120 מיליון השקלים נמצאים

עודד פורר:  אגב, 12 מיליון השקלים למשרד ההתיישבות הם חלק מזה, או שזה בנוסף?     

שלומית אבינח: דקלה, לא שומעים

שלומית אבינח:  אם את מדברת, אז תשתתפי

שלומית אבינח:  אם לא, אז לא

קריאה: - - -     

עודד פורר: אז למה באת? אני לא מבין

עודד פורר:  באת לוועדה או לא באת לוועדה?     

קריאה: לא באתי כמשתתפת פורמלית

קריאה:  באתי כי לי ולשלומית יש פגישה אחרי ישיבות ועדות הכנסת

עודד פורר: את יודעת להגיד?     

יאנה ברמר: אני צריכה לבדוק את זה

יאנה ברמר:  אני לא יודעת להגיד עכשיו

עודד פורר: לא שונה ממה ששמענו בשמונת החודשים האחרונים

יוסף טייב: אדוני היו"ר, אני לא אגיד לך מה לעשות, אבל גם כיו"ר ועדת החינוך, תשובות כאלה, מבחינתי, לא מקובלות

יוסף טייב:  ההצעה לסדר הזו עלתה במליאה לפני מספר חודשים

יוסף טייב:  היה לכם המון-המון זמן להתכונן לאותה ישיבה

שלומית אבינח: הם גם ידעו על הישיבה הזאת, וגם נשלחו שאלות

יוסף טייב: הרי ברור לכם שלא הייתי מקבל תשובות כאלה, לא אני, לא היו"ר ולא המשתתפים

יוסף טייב:  אלו שאלות לגיטימיות כגוף שמפקח על משרדי ממשלה – לשאול, ישנו פה תקציב, ישנן תכוניות ייעודיות מבורכות, ואנחנו רק רוצים לדעת מה התוכניות, לקבל עליהן פירוט, לגבי התקציב, לאן הכסף הזה הולך, באיזו צורה, אם יצאו כבר קולות קוראים, אם זה ילך דרך מכרזים

יוסף טייב:  אתם מדברים על תוכניות קהילתיות, מדברים על כל מיני דברים, ולצערי, מקבלים פה כותרות

שי פלבר: אני יכול לומר שני דברים

עודד פורר: סליחה

עודד פורר:  לא, לא

עודד פורר:  בכל הכבוד, שי, אתה מהסוכנות היהודית

עודד פורר:  יש משרד ממשלתי

עודד פורר:  אנחנו העברנו חמש שאלות למשרד העלייה והקליטה

עודד פורר:  מהן התוכניות המיוחדות של משרד העלייה והקליטה לקליטת עולים מצרפת? אני לא מצאתי תשובה בתשובה הכתובה שהעברתם לנו

עודד פורר:  נתוני עולים מצרפת בחמש השנים האחרונות, גיל ועיסוק – קיבלנו

עודד פורר:  נתוני עולים מצרפת שעזבו וחזרו בחמש השנים האחרונות – אני לא יודע כמה יש להם את הנתונים לגבי החזרה

עודד פורר:      תקציב ייעודי שמושקע לעידוד עלייה מצרפת, סכומים ותוכניות לביצוע – קיבלנו את התקציב של אופק ישראלי לשנת 2022, אבל זה התקציב היחיד שמושקע?     

קריאה: לא, יש עוד

עודד פורר: סיוע משרד החינוך לילדי עולים מצרפת – האם קיימים מספיק מגשרים דוברי צרפתית? גם לא קיבלנו תשובה

עודד פורר:      או שיש לכם תשובות לתת פה בדיון, או שנקבע דיון שנוכל לקבל בו תשובות

עודד פורר:  מישהו יודע לענות על חמש השאלות האלה?     

טירה גלינויר: על מגשרים אני יכולה תוך רגע וחצי להשיב

טירה גלינויר:  בעיקרון, אנחנו מוציאים קול קורא לרשויות, עם מפתח וקריטריונים

טירה גלינויר:  אנחנו שינינו את הקריטריונים והיטבנו את תנאי ההעסקה

טירה גלינויר:  זה בהקשר של המגשרים

עודד פורר: משה בודואן, בבקשה

משה בודואן: אנחנו מדברים על תוכנית חירום ועידוד עלייה, ואני בא כנציג של עיר בינונית היום, כי עברנו ל-50,000, אבל עיר קטנה

יוסף טייב: איזו עיר?     

משה בודואן: טבריה

משה בודואן:      להגיד את האמת, לא ראיתי הרבה עידוד עלייה של צרפתים לבוא לאיזור הפריפריה

משה בודואן:  ובאיזור הפריפריה שכר הדירה נמוך יותר, יש לנו עבודה, יש פרויקטורים שיותר זמינים באופן טבעי כי יש פחות עלייה

משה בודואן:  ואז אנחנו מוצאים את עצמנו בתוך רשות עם תקציבים יותר דלים בשביל לעשות עידוד עלייה עצמאי

משה בודואן:  את כל הדברים האלה אני אומר לעולים

משה בודואן:      עולה שאין לו דיור, אנחנו נותנים לו שבועיים דיור על חשבון העירייה

משה בודואן:  אז יש לך אפשרות לקבל כתובת

משה בודואן:  בתוך שבועיים הבן-אדם סיים גם את כל הטפסים שלו, בתוך שבועיים הוא כבר משכיר דירה ויש לו עבודה, והילדים הם בתוך מסגרת לימודית

משה בודואן:  אם קיבלנו 800 בני אתיופיה כרגע ויש 500 בני מנשה, אז אני לא רואה מה הבעיה כשיהיו עוד 100 או עוד 200 צרפתים שיגיעו

עודד פורר: משה, מתי יצאת מטעם העירייה ליריד לעידוד עלייה בצרפת?     

משה בודואן: היריד האחרון היה במאי, אם אני לא טועה

עודד פורר: ומה אתה מציג להם ביריד כזה?     

משה בודואן: אנחנו מציגים את התוכניות שלנו

משה בודואן:  אני עובד גם עם דרום אמריקה, ולנציגים בחו"ל, פונים אלינו ישירות

משה בודואן:  זאת אומרת, אני מדבר עם העולים לפני שהם מגיעים לארץ, אני מסביר להם לקראת מה הם הולכים

משה בודואן:  כשהם באים כבר מקבלים אותם בזרועות פתוחות

משה בודואן:  לא אני בא, קניתי בית ועכשיו אני צריך להתמודד עם הקושי

משה בודואן:  אנחנו פה בשביל לתת להם יד

עודד פורר: אבל אתם באים לירידי עלייה

משה בודואן: כן, אבל ירידים זה לא מספיק

משה בודואן:  בן-אדם יכול להגיע ליריד ולא להגיע

משה בודואן:  הוא בא לשאול על משרד הפנים, הבריאות וכולי

משה בודואן:  בדרך-כלל זה העיר שמקבלת, ואנחנו מקבלים את העולים

משה בודואן:  אם היינו יותר מעורבים בתור פרויקטורים בחו"ל, היינו יכולים לעזור יותר

עודד פורר: הסיפור של עידוד עלייה וגם של התוכניות התקציביות, קשה לי להגיד שאנחנו מקבלים פה יותר מדי תשובות

עודד פורר:  אפשר להמשיך לשמוע התייחסויות, אבל מבחינת מהות הדיון אני חושב שכדאי שנקבע דיון נוסף

עודד פורר:      אני מבקש ממשרד העלייה והקליטה לשלוח את הגורמים הרלוונטיים שעוסקים בכל הפרויקטים האלה

עודד פורר:  אם במשרד הכריזו על 120 מיליון שקל לעידוד עלייה מצרפת, אז זה אירוע

עודד פורר:  אני לא מכיר עוד תחום שקיבל 120 מיליון שקל

עודד פורר:  זה אירוע

עודד פורר:  צריך לבוא מישהו שמרכז ושיודע לאן הולך כל שקל בסיפור הזה

עודד פורר:  ואז אפשר יהיה לקיים דיון על ההצעה של חה"כ טייב

עודד פורר:  אז אנחנו נתאם דיון מחדש

סבטלנה צ'אצ'אשווילי-בולוטין: אתה מדבר על עידוד עלייה, והגורם המרכזי הוא נשירה

סבטלנה צ'אצ'אשווילי-בולוטין:  שיעורי הנשירה בקרב - - -     

עודד פורר: אנחנו מדברים על זה, אנחנו מדברים על תוכנית החירום

עודד פורר:  אני שואל מהי תוכנית החירום

סבטלנה צ'אצ'אשווילי-בולוטין: אבל אני רק אומרת לך, השקעת כסף בעידוד העלייה בלי השקעה בקליטה, זה לא יעזור שום דבר

עודד פורר: זה נכון

סבטלנה צ'אצ'אשווילי-בולוטין: שיעורי הנשירה הגבוהים ביותר בקרב כל התלמידים במגזר היהודי הם בקרב דוברי צרפתית

סבטלנה צ'אצ'אשווילי-בולוטין:  כ-16% מתלמידי י"ב - - -     

עודד פורר: יש 120 מיליון שקל

עודד פורר:  אני לא יכול לקבל תשובות על זה, אין לי מי שייתן לי תשובות

עודד פורר:  כמה מה-120 מיליון הלך לפרויקטים חינוכיים, כמה הולך ללימודי עברית

עודד פורר:  יכול להיות שאין, אז תגידו, הפרסום על ה-120 מיליון שקל היה לא נכון

עודד פורר:  ועכשיו נתחיל לדבר על מה שחה"כ טייב אומר, צריך שיהיו ובואו נראה מה עושים

עודד פורר:  אבל סליחה, אין לי יכולת לקבל את התשובות האלה כרגע

עודד פורר:      אני מבקש לקבוע דיון נוסף בעניין הזה

עודד פורר:  תודה

עודד פורר:  ישיבה זו נעולה